২০১৯ ঢাকা দ্বিতীয় বিভাগ ফুটবল লিগ
২০১৯ ঢাকা দ্বিতীয় বিভাগ ফুটবল লিগ ছিল এই লিগটির ৫ম সংস্করণ। এটি বাংলাদেশের চতুর্থ স্তরের ফুটবল লিগ যা ২০১৫ সালে বাংলাদেশ ফুটবল ফেডারেশন কর্তৃক চালু হয়। লিগে মোট ১৩টি দল অংশ নেয়। লিগের বিজয়ী সিনিয়র ডিভিশন লিগে পদোন্নতি পায়। ২০১৯ সালের ২৪ মার্চ কমলাপুর বীরশ্রেষ্ট শহীদ সিপাহী মোহাম্মদ মোস্তফা কামাল স্টেডিয়ামে টঙ্গী ক্রীড়া চক্রের সাথে গৌরীপুর স্পোর্টিং ক্লাবের উদ্ভোধনী ম্যাচ হয়। ১২ খেলায় ২৬ পয়েন্ট নিয়ে সমাজ কল্যাণ ক্রীড়া সংসদ চ্যাম্পিয়ন হয়। চ্যাম্পিয়ন দলটি ছাড়াও ইস্ট অ্যান্ড ক্লাব ও দিলকুশা স্পোর্টিং ক্লাব সিনিয়র ডিভিশন লিগে পদোন্নতি পায়।